CELEX: 32017R1170
Language: da
Date: 2017-06-26 00:00:00
Title: Kommissionens gennemførelsesforordning (EU) 2017/1170 af 26. juni 2017 om tarifering af visse varer i den kombinerede nomenklatur

1.7.2017   
               
               
                  DA
               
               
                  Den Europæiske Unions Tidende
               
               
                  L 170/59
               
            KOMMISSIONENS GENNEMFØRELSESFORORDNING (EU) 2017/1170
      af 26. juni 2017
      om tarifering af visse varer i den kombinerede nomenklatur
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
      ud fra følgende betragtninger:
      
                  (1)
               
               
                  For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages bestemmelser vedrørende tariferingen af de i bilaget omhandlede varer.
               
            
                  (2)
               
               
                  Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
               
            
                  (3)
               
               
                  Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.
               
            
                  (4)
               
               
                  Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i forordning (EU) nr. 952/2013. Denne periode bør fastsættes til tre måneder.
               
            
                  (5)
               
               
                  Foranstaltningerne i denne forordning er i overensstemmelse med udtalelse fra Toldkodeksudvalget —
               
            VEDTAGET DENNE FORORDNING:
      Artikel 1
      De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
      Artikel 2
      Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra denne forordnings ikrafttræden.
      Artikel 3
      Denne forordning træder i kraft på tyvendedagen efter offentliggørelsen i Den Europæiske Unions Tidende.
      
         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 26. juni 2017.
         
            
               På Kommissionens vegne
            
            
               For formanden
            
            Stephen QUEST
            
               Generaldirektør
            
            
               Generaldirektoratet for Beskatning og Toldunion
            
         
      
      
         (1)  EUT L 269 af 10.10.2013, s. 1.
      
         (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (EFT L 256 af 7.9.1987, s. 1).
      
         BILAG
         
                     Varebeskrivelse
                  
                  
                     Tarifering (KN-kode)
                  
                  
                     Begrundelse
                  
               
                     (1)
                  
                  
                     (2)
                  
                  
                     (3)
                  
               
                     Et kompakt batteridrevet apparat til fingerspidsen (et såkaldt »pulsoximeter«), der kombinerer en elektronisk processor, et par lysemitterende dioder (LED), fotodiode og LED-display (med forskellige visningsmuligheder) i én enhed. Det er desuden udstyret med batteriindikator og alarmfunktion ved for høj eller for lav puls eller iltmætning. Apparatet sættes på fingerspidsen.
                     Det anvendes som en ikkeinvasiv metode til overvågning af iltmætning i blodet og pulsmåling ved hjælp af optisk stråling. Når apparatet sættes på fingeren, sender dioderne lys med to forskellige bølgelængder gennem fingeren til fotodioden. Den måler den skiftende absorbans ved de pågældende bølgelængder, hvorefter iltmætning og hjertefrekvens bestemmes/beregnes.
                     Det kan anvendes til medicinsk brug og i forsknings-, sports- og erhvervsøjemed osv. (f.eks. i iltkamre, ved bjergbestigning under ekstreme forhold med lavt atmosfærisk tryk, til dykning og af piloter, brandfolk, astronauter osv.).
                     Se billede (*1).
                  
                  
                     9018 19 10 
                  
                  
                     Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 9018 , 9018 19  og 9018 19 10 .
                     Apparatet henhører under position 9018 , som omfatter en lang række instrumenter og apparater, som i de fleste tilfælde udelukkende anvendes af fagpersoner til forebyggelse eller behandling af sygdom eller ved operationer osv. Instrumenter og apparater henhørende under denne position kan være udstyret med optiske anordninger, ligesom de kan være indrettet til anvendelse af elektricitet (se også de forklarende bemærkninger til HS, position 9018 ). Selv om apparater af denne type kan anvendes af ikkefagpersoner, er det af en art, der anvendes til medicinske formål, og det giver oplysninger om »vitale kropsfunktioner«, der eventuelt skal undersøges nærmere af en fagperson.
                     Tarifering under position 9027  som instrumenter og apparater til fysiske eller kemiske analyser, der anvender optiske stråler, er derfor udelukket.
                     Varen skal derfor tariferes under KN-kode 9018 19 10  som instrumenter og apparater til medicinsk brug, overvågningsapparater til samtidig overvågning af to eller flere parametre.
                  
               
            
         
            (*1)  Billedet er kun vejledende.